Okresná prokuratúra Bratislava III 
Vajnorská 47, 832 77 Bratislava 3

Sp. zn. : 4 Pv 580/09/1103	Bratislava III, 30.7.2012
EEČ : 2-10-98-2012

U Z N E S E N I E

Trestná vec:	obvinený XXXXX  
Prečin:	Neoprávnené vyrobenie a používanie elektronického platobného prostriedku a inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 497/2008 Zbierky zákonov

Rozhodol: 	prokurátor Okresnej prokuratúry Bratislava III
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Bratislava III zo dňa 7.5.2012, spisová značka 4 Pv 580/09/1103, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Obvinený dňa 17.08.2009 v čase o 16:10 hod. v Bratislave, z bankomatu č. 0125 nachádzajúcom sa na Detvianskej ul. č. 25 patriacemu Slovenskej sporiteľni a.s., vykonal výber prostredníctvom odcudzenej bankomatovej karty k účtu č. XXXXX patriacej poškodenej XXXXX vo výške 150,-€, dňa 17.08.2009 v čase o 22:09 hod. v Bratislave, z bankomatu č. 0190 nachádzajúcom sa na Kašmírskej ul. č. 9 patriacemu Slovenskej sporiteľni a.s., vykonal výber prostredníctvom odcudzenej bankomatovej karty k účtu č. XXXXX patriacej poškodenej XXXXX vo výške 10,-€, dňa 18.08.2009 v čase o 09:10 hod. v Bratislave, z bankomatu č. 0190 nachádzajúcom sa na Kašmírskej ul. č. 9 patriacemu Slovenskej sporiteľni a.s., vykonal výber prostredníctvom odcudzenej bankomatovej karty k účtu č. XXXXX patriacej poškodenej XXXXX vo výške 150,-€,dňa 18.08.2009 v čase o 19:46 hod. v Bratislave, z bankomatu č. 0190 nachádzajúcom sa na Kašmírskej ul. č. 9 patriacemu Slovenskej sporiteľni a.s., vykonal výber prostredníctvom odcudzenej bankomatovej karty k účtu č. XXXXX patriacej poškodenej XXXXX vo výške 10,-€, dňa 19.08.2009 v čase o 08:13 hod. v Bratislave, z bankomatu č. 0190 nachádzajúcom sa na Kašmírskej ul. č. 9 patriacemu Slovenskej sporiteľni a.s., vykonal výber prostredníctvom odcudzenej bankomatovej karty k účtu č. XXXXX patriacej poškodenej XXXXX vo výške 100,-€, dňa 19.08.2009 v čase o 10:33 hod. a 10:34 hod. v Bratislave, z bankomatu č. 0190 nachádzajúcom  sa  na  Kašmírskej  ul. č. 9  patriacemu   Slovenskej   sporiteľni   a.s., vykonal     výber    prostredníctvom    odcudzenej    bankomatovej    karty     k   účtu č.        XXXXX  patriacej  poškodenej  XXXXX vo výške spolu 60,-€, dňa 20.08.2009 v čase o 00:08 hod. a o 00:09 hod. v Bratislave, z bankomatu č. 0183 nachádzajúcom sa na Ružinovskej ul. č. 28 patriacemu Slovenskej sporiteľni a.s., vykonal výber prostredníctvom odcudzenej bankomatovej karty k účtu č. XXXXX patriacej poškodenej XXXXX spolu vo výške 160,-€, čím svojím konaním spôsobil poškodenej XXXXX, trvale bytom Bratislava, XXXXX škodu v celkovej výške 640,-€.
Uznesením prokurátora Okresnej prokuratúry Bratislava III zo dňa 7.5.2012, spisová značka 4 Pv 580/09/1103, bola určená obvinenému skúšobná doba v trvaní 12 mesiacov.
Odôvodnenie:
Uznesením prokurátora Okresnej prokuratúry Bratislava III, sp. zn. 4Pv 580/09 - 18 zo dňa 21.06.2010,  právoplatným  dňa  19.08.2010,  bolo  podmienečne   zastavené  trestné stíhanie voči obvinenému XXXXX pre pokračovací prečin neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 ods. 1 Trestného zákona, na tom skutkom základe, ako je uvedené vo výrokovej časti tohto uznesenia. 
      Uznesenie nadobudlo právoplatnosť dňa 19.08.2010, pričom uvedeným dňom začala plynúť obvinenému skúšobná doba, ktorá uplynula dňa 19.08.2011. Po jej uplynutí boli na obvineného vyžiadané správy a posudky za účelom rozhodnutia vo veci, z ktorých vyplynuli nasledovné skutočnosti.
      Lustráciami bolo zistené, že proti obvinenému je vedené trestné stíhanie pre prečin zanedbania povinnej výživy podľa § 207 Trestného zákona, ktoré je však vedené od roku 2009 a v súčasnosti je prerušené. Keďže nedošlo k spáchaniu daného trestného činu po právoplatnosti rozhodnutia o podmienečnom zastavení trestného stíhania a ani k právoplatnému odsúdeniu obvineného pre daný skutok, hľadí sa na neho ako na bezúhonného. Ďalej bolo zistené, že obvinený bol počas plynutia skúšobnej doby prejednávaný Obvodným úradom Bratislava, Odbor všeobecnej vnútornej správy vo veci priestupku vedeného pod sp. zn. XXXXX. Zo strany dozorového prokurátora boli vyžiadané listinné podklady k danému konaniu, z ktorých vyplýva, že predmetná vec bola záznamom pod sp. zn. OVVS-XXXXX zo dňa 15.12.2010 odložená nakoľko sa nepodarilo preukázať, že došlo k naplneniu priestupku proti občiansku spolunažívaniu podľa 49 ods. 1 písm. d) zák. č. 372/1990 Zb. o priestupkoch zo strany obvineného. 

      S poukazom na vyššie uvedené skutočnosti je teda možné konštatovať, že šetrením polície neboli o menovanom zistené žiadne negatívne skutočnosti, zo správy  Obvodného úradu Bratislava, Odbor všeobecnej vnútornej správy a odpisu z registra trestov Slovenskej republiky vyplýva, že menovaný nespáchal v skúšobnej dobe žiadny ďalší trestný čin ani priestupok a viedol riadny život. 
     Povinnosť nahradiť poškodenej škodu počas plynutia skúšobnej doby nebola obvinenému uložená, nakoľko ju uhradil poškodenej počas prípravného konania, čo sama poškodená potvrdila v rámci výsluchu v prípravnom konaní. 
      
      Podľa § 217 ods. 1, ods. 4  Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 
Právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e) Trestného poriadku. 
  
      Z vyššie uvedených skutočností vyplýva, že obvinený splnil všetky podmienky  pre  rozhodnutie o jeho osvedčení sa. 

      Vzhľadom na tieto skutočnosti som rozhodol, že sa obvinený XXXXX osvedčil v skúšobnej dobe podmienečného zastavenia trestného stíhania. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Hudec
prokurátor